text: Nýggi Vesturvarði við at verða klárur
text: #000001
text: Nýggi sørvágstrolarin Vesturvarði er nú longdur og málaður. Skipið varð flótað aftur í vikuni
text: #000002
text: Nýggi Vesturvarði var flotaður aftur mánadagin, longdur og nýmálaður, og er ikki sørt snotuligur á at líta.
text: #000003
text: Soleiðis byrjar heimasíðan vagaskip.dk hjá Jan Erik Simonsen greinina, sum hann hevur givið okkum loyvi at leggja út.
text: #000004
text: Hjá reiðarínum vænta tey at Vesturvarði verður á Sørvági um einar 3-4 vikur og eru tey sera spent uppá hvussu nýggja skipið fer at roynast.
text: #000005
text: Tað var hin 11. november í 2022 at Vesturvarði var skrásettur undir føroyskum flaggið við havnastavunum VA214 og Sørvági sum heimstað.
text: #000006
text: Skipið er bygt í 2019 hjá skipasmiðjuni Kynde & Toft í Thyborøn, til eigarar í Kirkwall á Orknoyggjunum, og fekk skipið tá navnið Aalskere við havnastavunum K373 og heimstað í Kirkwall.
text: #000007
text: Teir settu skipið til sølu í 2022, orsaka av minkandi kvotum tillutaðar teimum. Upprunaliga var Aalskere 35,25 metrar og tá sørvingar keyptu skipið, var avgjørt beinavegin at leingja tað við 6 metrum.
text: #000008
text: Tískil er Vesturvarði 41,25 metrar langur, nú hann er flotaður aftur og nærum klárur til fiskiskap. Hetta arbeiði er gjørt hjá somu skipasmiðju sum bygdi skipið í 2019, Kynde & Toft í Thyborøn í Vesturjyllandi.
text: #000009
text: Tað arbeiði byrjaði í januar. Høvuðsmotorurin í Vesturvarða er av slagnum Anglo Belgian 6DZC-830-113-A við 1360 kW ella 1800 Hk.
text: #000010
text: Ætlanin er at royna við tveimum trolum. Skiparar á Vesturleika vera teir somu, sum á tí gamla, Heðin Hansen og Herning Simonsen, sum koma at skiftast, annan hvønn túr.
text: #000011
text: Og um fari verður enn tættari at navninum: Fyrstur var koltrolarin Vesturvarði VA214 hjá Vága Trolarafelag, keyptur í 1939 og var fyrsti koltrolari í Vágum.
text: #000013
text: Tað er P/F Suðringur við Tummas Henriksen sum reiðara, ið eigur skipið. Ynskt verður manning og reiðarí hjartaliga tillukku við skipinum.
text: #000017
text: Minni veiða av norðhavssild og makreli men meira av svartkjafti
text: #000022
text: Stór pelagisk fyritøka møguliga til Føroya
text: #000023
text: Ætlanir um uppsjóvarvirki í Vági
text: #000025
text: Toskurin hevur allatíðina verið á bankanum
text: #000026
text: Smyril Line keypir enn eitt farmaskip
text: #000028